ai4bharat/Pralekha huggingface dataset:
பிரதமர் அலுவலகம்
நாட்டின் பல்வேறு பகுதிகளையும் சேர்ந்த அங்கன்வாடி பணியாளர்கள் பிரதமருடன் சந்திப்பு
அங்கன்வாடி பணியாளர்களுக்கான ஊதியம் மற்றும் பிற ஊக்கத் தொகைகள் உயர்த்தப்பட்டதற்காக, நாட்டின் பல்வேறு பகுதிகளிலிருந்தும் வந்த நூற்றுக்கும் மேற்பட்ட அங்கன்வாடி பணியாளர்கள் அடங்கிய குழுவினர் இன்று  பிரதமர்
திரு. நரேந்திர மோடியை சந்தித்து மகிழ்ச்சியும், நன்றியும் தெரிவித்தனர்.
அங்கன்வாடி பணியாளர்களின் வாழ்த்துக்களை ஏற்றுக் கொண்ட பிரதமர், தம்மை சந்திப்பதற்காக நாட்டின் பல்வேறு பகுதிகளிலிருந்தும் வந்ததற்காக தமது மகிழ்ச்சியை தெரிவித்துக் கொண்டார்.
குழந்தைகளின் உடல் ஆரோக்கியம் மற்றும் அறிவாற்றல் வளர்ச்சிக்கு ஊட்டச்சத்து மிகவும் அவசியம் என்பதை பிரதமர் வலியுறுத்தினார். இதில் அங்கன்வாடி பணியாளர்கள் முக்கிய பங்கு வகிப்பதாகவும் அவர் குறிப்பிட்டார். இந்த மாதம் ஊட்டச்சத்து மாதமாக கொண்டாடப்பட்டு வருவதை சுட்டிக்காட்டிய பிரதமர், தற்போதைய விழிப்புணர்வு பிரச்சாரங்கள் மூலம் உருவாகியுள்ள சிறப்பான தருணத்தை விட்டு விடக் கூடாது என்றும் கேட்டுக் கொண்டார். நிலையான கவனம் மற்றும் நல்ல பழக்கவழக்கங்களை மேம்படுத்துவதற்கு ஊட்டச்சத்து தேவை என்றும் அதனை அங்கன்வாடி பணியாளர்கள் வழங்கி வருவதையும் பிரதமர் எடுத்துரைத்தார். குழந்தைகளுக்காக வழங்கப்படும் ஊட்டச்சத்து உதவிகள் நியாயமான முறையில் பயன்படுவதை உறுதி செய்வதற்காக அங்கன்வாடி பணியாளர்களை பிரதமர் பாராட்டினார்.
அங்கன்வாடி பணியாளர்களிடம் குழந்தைகள் இன்னும் அதிகமாக கற்றுக் கொள்ள வேண்டுமெனவும் அவர் குறிப்பிட்டார். விழிப்புணர்வு ஏற்படுத்துவதில் அவர்களுக்கு முக்கிய பங்கு உள்ளதாகவும் அவர் கூறினார். அங்கன்வாடிகளிடையே ஆரோக்கியமான போட்டி ஏற்படுவதையும், அங்கன்வாடி பணியாளர்களிடையே ஊட்டச்சத்து பற்றிய சிறப்பான கவனிப்பு உணர்வு ஏற்படுவதையும் ஊக்குவித்தார்.
மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. மேனகா காந்தியும் இந்த நிகழ்ச்சியின் போது உடனிருந்தார்.
உள்துறை அமைச்சகம்
தீயணைப்பு, ஊர்க்காவல் படை மற்றும் உள்நாட்டு பாதுகாப்புப் படை வீரர்களுக்கு குடியரசுத் தலைவர் பதக்கங்கள்
ஒவ்வொரு ஆண்டும் குடியரசு தினம் மற்றும் சுதந்திர தினத்தன்று தீயணைப்புத் துறை, உள்நாட்டு பாதுகாப்புப் படை, ஊர்க்காவல் படை ஆகியவற்றில் வீரதீர செயல் புரிந்தவர்களுக்கும், சிறப்பாகவும் பாராட்டக்கூடிய வகையில் பணியாற்றியவர்களுக்கும் குடியரசுத் தலைவர் பதக்கங்கள் வழங்கப்படுகின்றன.
2023 குடியரசு தினத்தை முன்னிட்டு தீயணைப்புத் துறையைச் சேர்ந்த 47 பேருக்கு பதக்கங்கள் வழங்கப்பட்டுள்ளன.
இவர்களுள் இருவருக்கு வீரதீர செயல் புரிந்ததற்கான விருது வழங்கப்படுகிறது.
7 பேருக்கு சிறப்பு செயல்களுக்கான விருதுகளும், 38 பேருக்கு போற்றத்தக்க வகையில் செயல்பட்டதற்கான குடியரசுத் தலைவரின் தீயணைப்புத் துறை பதக்கங்களும் வழங்கப்படுகின்றன.
இது தவிர குடியரசு தினத்தை முன்னிட்டு உள்நாட்டு படை மற்றும் ஊர்க்காவல் படையைச் சேர்ந்த 55 பேருக்கு விருதுகள் வழங்கப்படுகின்றன. இவர்களில் ஒருவருக்கு வீரதீர செயலுக்கான விருது வழங்கப்படுகிறது.
ஊர்க்காவல் படையினர் மற்றும் உள்நாட்டு பாதுகாப்புப் படையினருக்கான குடியரசுத் தலைவரின் பதக்கமும் சிறந்த சேவைக்கான பதக்கமும் முறையே 9 மற்றும் 45 பேருக்கு வழங்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 101.30 கோடியைக் கடந்தது
நாட்டில் கடந்த 24 மணி நேரத்தில் 68,48,417 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 101.30 கோடியைக்  கடந்தது. 1,00,29,602 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 17,677 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,35,32,126 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.16 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 118 நாட்களாக 50,000க்கும் கீழ் உள்ளது. கடந்த 24 மணி நேரத்தில் 16,326 பேருக்குப் புதிதாகத் தொற்று ஏற்பட்டுள்ளது. 233 நாட்களில் இது மிகக் குறைந்த எண்ணிக்கையாகும்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2 லட்சத்திற்கும் கீழ் குறைந்து தற்போது 1,73,728 ஆக உள்ளது; 2020 மார்ச் மாதத்திற்குப்பின் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.51 சதவீதமாக உள்ளது.
கடந்த 24 மணி நேரத்தில் 13,64,681 கொவிட் பரிசோதனைகள் செய்யப்பட்டன. இதுவரை சுமார் 59.84 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 120 நாட்களில் 2 சதவீதத்திற்கும் குறைவாக நீடித்து, தற்போது 1.24 சதவீதமாக உள்ளது. தினசரித் தொற்று உறுதி தற்போது விகிதம் 1.20 சதவீதமாகவும் பதிவாகியுள்ளது. இந்த எண்ணிக்கை தொடர்ந்து 137 நாட்களாக 5 சதவீதத்திற்குக் கீழே 54 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765892
சுகாதாரம் மற்றும் குடும்ப நலத்துறை அமைச்சகம்
உலக நோயாளி பாதுகாப்பு தினத்தை முன்னிட்டு சுகாதார அமைச்சகம் கருத்தரங்கு நடத்தியது
இரண்டாம் உலக ‘நோயாளி பாதுகாப்பு தினத்தை’ முன்னிட்டு, சுகாதார மற்றும் குடும்ப நல அமைச்சகம் மற்றும் தேசிய சுகாதார அமைப்பு வள மையம் இனைந்து இணைய கருத்தரங்கை ஏற்பாடு செய்திருந்தன. நோயாளிகள் மற்றும் சுகாதாரப் பணியாளர்களின் பாதுகாப்பை மேம்படுத்துவதற்கான முயற்சிகளுக்கு உத்வேகம் அளிக்க வேண்டும் என்ற முக்கிய நோக்கோடு இந்த கருத்தரங்கு நடைபெற்றது.
“சுகாதார பணியாளர் பாதுகாப்பு: நோயாளி பாதுகாப்புக்கு முன்னுரிமை” என்ற கருப்பொருளை கொண்டு இந்த ஆண்டின் நோயாளி பாதுகாப்பு தினம் அனுசரிக்கடுப்படுகிறது. இந்த ஆண்டின் கொண்டாட்டத்தின் கொள்கை முழக்கம் “பாதுகாப்பான சுகாதார ஊழியர்கள், பாதுகாப்பான நோயாளிகள்” என்பதாகும்.
மத்திய சுகாதார மற்றும் குடும்ப நல அமைச்சகத்தின் செயளர் திரு. ராஜேஷ் பூஷண் இந்த இணைய கருத்தரங்கை தொடங்கிவைத்தார். அவர் தனது தொடக்க உரையில், மருத்துவமனை ஊழியர்களின் பாதுகாப்பிற்காக இந்திய அரசு எடுத்துள்ள பல்வேறு நடவடிக்கைளை வலியுறுத்தினார். தனி நபர் பாதுகாப்பு உபகரணங்கள் மற்றும் முகமூடிகள் கிடைப்பதை உறுதி செய்தல். ரூ. 50.0 லட்சம் மதிப்பிலான காப்பீட்டுத் தொகை, இயக்கத்தில் உள்ள உதவி எண், கீமோப்ரோபிளக்ஸிஸ் குறித்த அறிவுரைகள் போன்றவை அரசு எடுத்துள்ள நடவடிக்கைளில் சிலவாகும். வெளிப்படையான "அறிக்கையிடல் மற்றும் கற்றல் முறையை" மேற்கொள்வதின் முக்கியத்துவத்தையும் சுகாதார செயளர் எடுத்துரைத்தார்.
(Visitor Counter : 213
சுகாதாரம் மற்றும் குடும்ப நலத்துறை அமைச்சகம்
மூன்று மாதங்களுக்கு பிறகு மிகக் குறைந்த அளவிலான தினசரி பாதிப்புகள் இந்தியாவில் பதிவாகியுள்ளன
கொவிட்டுக்கு எதிரான தனது போரில் குறிப்பிடத்தகுந்த பல்வேறு மைல்கற்களை இந்தியா எட்டியுள்ளது. கடந்த மூன்று மாதங்களில் முதல் முறையாக, புதிய பாதிப்புகளின் எண்ணிக்கை 36,500-க்கு கீழ் வந்துள்ளது.
இறுதியாக 2020 ஜூலை 18 அன்று தினசரி பாதிப்புகள் 34,884 ஆக இருந்த நிலையில், கடந்த 24 மணி நேரத்தில் உறுதி செய்யப்பட்ட புதிய பாதிப்புகளின் எண்ணிக்கை 36,470 ஆக உள்ளது.
அதிக அளவிலான கொவிட் நோயாளிகள் தினமும் குணமடைந்து வருவதால் இறப்பு விகிதமும் தொடர்ந்து குறைந்து வருகிறது. புதிய பாதிப்புகளின் எண்ணிக்கையும் குறைந்து கொண்டே வருகிறது.
இன்னுமொரு சாதனையாக, தற்போதைய பாதிப்புகளின் எண்ணிக்கை 6.25 லட்சமாக சரிந்துள்ளது. நாட்டில் தற்போது மொத்தம் 6,25,857 நபர்கள் கொவிட் தொற்றோடு உள்ளார்கள். இது வரையிலான மொத்த பாதிப்புகளுடன் ஒப்பிடும் போது இது வெறும் 7.88 சதவீதம் ஆகும்.
மத்திய அரசின் விரிவான மற்றும் திறன்மிகுந்த பரிசோதனை, கண்காணிப்பு மற்றும் சிகிச்சை யுக்திகளை மாநிலங்கள் மற்றும் யூனியன் பிரதேசங்கள் சிறப்பான முறையில் செயல்படுத்தியதன் மூலம் இவை சாத்தியமாகியுள்ளன.
நாட்டின் தற்போதைய பாதிப்புகளில் 35 சதவீதம் வெறும் 18 மாவட்டங்களில் உள்ளன. குணமடைந்தோரின் மொத்த எண்ணிக்கை 72 லட்சத்தை தாண்டியுள்ளது . கடந்த 24 மணி நேரத்தில் மட்டும் 63,842 நோயாளிகள் குணமடைந்து வீடு திரும்பியுள்ளனர். இதன் மூலம் தேசிய குணமடைதல் விகிதம் 90.62 சதவீதத்தை எட்டியுள்ளது.
இது வரை குணமடைந்தவர்களில் 78 சதவீதம் பேர் 10 மாநிலங்கள்/யூனியன் பிரதேசங்களை சேர்ந்தவர்கள் ஆவார்கள்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1667755
(
உணவுப் பதப்படுத்துதல் தொழிற்சாலைகள் அமைச்சகம்
பசுமை செயல்பாட்டின் கீழ் வழங்கப்படும் மானியம் தற்சார்பு இந்தியாவை நோக்கிய நடவடிக்கை: திரு நரேந்திர சிங் தோமர்
மத்திய ஊரக வளர்ச்சி, வேளாண்மை மற்றும் விவசாயிகள் நலம், பஞ்சாயத்து ராஜ் மற்றும் உணவு பதப்படுத்தும் தொழில்கள் அமைச்சர் திரு நரேந்திர சிங் தோமர், பசுமை செயல்பாட்டின்  கீழ் வழங்கப்படும் மானியம் தற்சார்பு இந்தியாவை நோக்கிய ஒரு மிகப்பெரிய நடவடிக்கை என்றார்.
பிரதமர் திரு நரேந்திர மோடியின் தொலைநோக்கு மிக்க தலைமையின் கீழ், விவசாயிகளின் நலனுக்காக பல முன்னோடி திட்டங்களை உணவு பதப்படுத்தும் தொழில்கள் அமைச்சகம் செயல்படுத்தி வருவதாக அவர் தெரிவித்தார்.
குறிப்பிட்ட பழங்கள் மற்றும் காய்கறிகளின் விலை எதிர்பார்த்த அளவை விட குறையும் போது, அவற்றின் போக்குவரத்து மற்றும் பதனிடுதல் செலவில் 50 சதவீதம் மானியமாக ஆபரேஷன் கிரீன்ஸ் திட்டத்தின் கீழ் வழங்கப்படுவதாக அவர் கூறினார்.
தற்போது இந்த மானியம் கிசான் ரயில் திட்டத்திலும் எளிமையான முறையில் கிடைக்கும் என்று அவர் மேலும் தெரிவித்தார். இந்த மானியத்தை 19 வகையான பழங்களுக்கும் 14 வகையான காய்கறிகளுக்கும் பெறலாம்.
பழங்கள்: மாம்பழம், வாழைப்பழம், கொய்யா, கிவி, லிச்சி, மோசம்பி, ஆரஞ்சு, கின்னோ, சாத்துக்குடி, எலுமிச்சை, பப்பாளி, அன்னாசி, மாதுளை, பலா, ஆப்பிள், அவோன்லா, பேஷன் மற்றும் பேரிக்காய்.
காய்கறிகள்: பிரெஞ்ச் பீன்ஸ், பாகற்காய், கத்திரிக்காய், குடைமிளகாய், கேரட், காலிஃப்ளவர், பச்சைமிளகாய், ஒக்ரா, வெள்ளரிக்காய், பட்டாணி, வெங்காயம், உருளைக்கிழங்கு மற்றும் தக்காளி.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664311
பாதுகாப்பு அமைச்சகம்
உத்தரப்பிரதேசம் ஃபைசாபாதில் உள்ள டோக்ரா படைப்பிரிவின் ராணுவ விளையாட்டு வீரர்கள் பிரிவுக்கு கைப்பந்து போட்டிக்கான வீரர்கள் தேர்வு
உத்தரப்பிரதேசம் ஃபைசாபாதில் உள்ள டோக்ரா படைப்பிரிவின் ராணுவ விளையாட்டு வீரர்கள் பிரிவுக்கு கைப்பந்து வீரர்களை 2021 நவம்பர் 8-ம் தேதி தேர்வு நடைபெறவுள்ளது.
இமாச்சலப்பிரதேசம், ஜம்மு, பஞ்சாபின் ரோபார், ஹோசியார்பூர், குருதாஸ்பூர், பதான்கோட், நவசாகர் ஆகிய மாவட்டங்களைச் சேர்ந்தவர்கள் இதில் பங்கேற்கலாம். இதற்கான தகுதி விவரங்களைக் கீழ்கண்ட இணைப்பில் பார்க்கவும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764629
-----

(Visitor Counter : 114
அறிவியல் மற்றும் தொழில்நுட்பத்துறை
மேல்நிலைப் பள்ளி அளவில் மாணவிகளிடையே அறிவியல் பிரிவை பிரபலப்படுத்துவதற்காக ஏராளமான நடவடிக்கைகள் மேற்கொள்ளப்பட்டு வருகின்றன: மத்திய அமைச்சர் டாக்டர் ஜிதேந்திர சிங்
மேல்நிலைப் பள்ளி அளவில் மாணவிகளிடையே அறிவியல் பிரிவை பிரபலப்படுத்துவதற்காக பல்வேறு முயற்சிகள் மேற்கொள்ளப்பட்டு வருவதாக மத்திய அறிவியல் மற்றும் தொழில்நுட்பம், புவி அறிவியல் துறைகளின் இணை அமைச்சரும் , பிரதமர் அலுவலகம், பணியாளர், பொதுமக்கள் குறைதீர்ப்பு மற்றும் ஓய்வூதியங்கள், அணுசக்தி மற்றும் விண்வெளி ஆகிய துறைகளின் இணை அமைச்சருமான டாக்டர் ஜிதேந்திர சிங் தெரிவித்துள்ளார். மாநிலங்களவையில் கேள்வி ஒன்றுக்கு எழுத்துப்பூர்வமாக இன்று அவர் அளித்த பதிலில், 9 முதல் 12-ஆம் வகுப்பு பயிலும் சிறந்த மாணவிகள், அறிவியல் மற்றும் தொழில்நுட்பத்தில், குறிப்பாக பெண்களின் பங்களிப்பு குறைவாக உள்ள துறைகளில் கல்வி மற்றும் பணியை மேற்கொள்வதற்காக 2019-20-ஆம் ஆண்டு ‘விக்யான் ஜோதி' என்ற புதிய திட்டத்தை அறிவியல் மற்றும் தொழில்நுட்பத் துறை தொடங்கியதாகக் கூறினார்.
தற்போது நாட்டின் 100 மாவட்டங்களில் இந்தத் திட்டம் அமல்படுத்தப்படுகிறது. அறிவியல் முகாம்கள், சிறப்பு கருத்தரங்கங்கள்/ வகுப்புகள், மாணவர்கள்- பெற்றோர்களுக்கான ஆலோசனை, முன்மாதிரி நபர்களுடன் கலந்துரையாடல்கள் போன்றவை இந்தத் திட்டத்தில் ஏற்பாடு செய்யப்படுகின்றன. தேர்வு செய்யப்படும் மாணவிகள், அருகில் உள்ள அறிவியல் நிறுவனங்கள் மற்றும் தொழில் துறைகளைப் பார்வையிடும் வாய்ப்பைப் பெறுகிறார்கள். அடல் ஆய்வகங்கள் அமைந்துள்ள பகுதிகளில் அவற்றை அணுகும் வாய்ப்பும் தேர்ந்தெடுக்கப்பட்ட மாணவர்களுக்கு வழங்கப்படுகிறது.
அறிவியல் மற்றும் தொழில்நுட்பத் துறையின், அறிவியல் மற்றும் பொறியியலில் பெண்கள்- கிரண்  என்ற திட்டத்தின் மூலம் இந்தத் துறையில் பெண் ஆராய்ச்சியாளர்களை ஊக்குவிக்கும் வகையில் பல்வேறு நடவடிக்கைகள் மேற்கொள்ளப்படுகின்றன. ‘மகளிர் விஞ்ஞானி திட்டம்', பணியிலிருந்து சில காலம் விலகியிருந்த மகளிர் விஞ்ஞானிகள் மற்றும் தொழில்நுட்பவியலாளருக்கு மூன்று பகுதிகளின் கீழ் வேலை வாய்ப்புகளை அளிக்கிறது. இந்த மூன்று பகுதிகள் பின்வருமாறு:
i. அடிப்படை மற்றும் பயன்பாட்டு அறிவியலில் ஆராய்ச்சிகளை மேற்கொள்வதற்காக மகளிர் விஞ்ஞானிகள் திட்டம்-ஏ .
ii. சமூக நலனிற்காக அறிவியல் மற்றும் தொழில்நுட்ப இடையீடுகள் அடங்கிய ஆராய்ச்சிக்காக மகளிர் விஞ்ஞானிகள் திட்டம்-பி .
iii. அறிவுசார் சொத்துரிமைகளில் உள்ளிருப்புப் பயிற்சிக்காக மகளிர் விஞ்ஞானிகள் திட்டம்-சி .
அறிவியல் மற்றும் பொறியியல் துறையில் பாலின வேறுபாட்டைக் குறைப்பதற்காகவும், ஆராய்ச்சிப் பணிகளில் மகளிர் விஞ்ஞானிகளின் பங்களிப்பை அதிகரிக்கும் நோக்கத்துடனும் அறிவியல் மற்றும் பொறியியல் ஆராய்ச்சி வாரியம், கடந்த 2020-21 ஆம் ஆண்டில் செர்ப்-பவர்  என்ற திட்டத்தைத் தொடங்கியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1739399
-----
(Visitor Counter : 227
கூட்டுறவு அமைச்சகம்
கூட்டுறவு கொள்கை குறித்த இரண்டு நாள் தேசிய மாநாடு புதுதில்லியில் ஏப்ரல் 12, 13 தேதிகளில் நடைபெறுகிறது
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா மாநாட்டை தொடங்கி வைப்பார்
கூட்டுறவு கொள்கை குறித்த இரண்டு நாள் தேசிய மாநாடு புதுதில்லியில் ஏப்ரல் 12, 13 தேதிகளில் நடைபெறுகிறது. மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா மாநாட்டை தொடங்கி வைப்பார். கூட்டுறவுத்துறை இணை அமைச்சர் திரு பி எல் வர்மாவும், கலந்து கொள்வார்.
இந்த மாநாட்டில் 20-க்கும் மேற்பட்ட மத்திய அமைச்சகங்களின் செயலாளர்கள், இணைச் செயலாளர்கள் மாநிலங்கள் மற்றும் யூனியன் பிரதேச அரசுகளின் தலைமைச் செயலாளர்கள், கூடுதல் தலைமைச் செயலாளர்கள், முதன்மைச் செயலாளர்கள், கூட்டுறவு அமைப்புகளின் பதிவாளர் சுமார் 40 கூட்டுறவு அமைப்புகளின் தலைவர்கள் உள்ளிட்டோர் கலந்து கொள்வார்கள்.
- தற்போதுள்ள சட்ட கட்டமைப்பு, ஒழுங்குமுறை கொள்கையை அடையாளம் காணுதல், செயல்பாட்டுக்கான தடைகள், அவற்றை நீக்குவதற்கு தேவையான நடவடிக்கைகள்…..
- கூட்டுறவு கோட்பாடுகள், உறுப்பினர் பங்கேற்பை அதிகப்படுத்துதல், வெளிப்படைத்தன்மை, முறையான தேர்தல், கணக்கு பராமரித்தல் மற்றும் தணிக்கை செய்தல்….
- அடிப்படைக் கட்டமைப்பை வலுப்படுத்துதல், சமபங்கு அடிப்படையை உறுதி செய்தல் புதிய கண்டுபிடிப்பு, தொழில்நுட்ப ஏற்பு, ஏற்றுமதிகள்…..
- தொழில் முனைவோருடன் பயிற்சியை இணைத்தல், பெண்கள், இளைஞர்கள், நலிந்த பிரிவினரை இணைத்தல், அனுபவ பகிர்வு…
- புதிய கூட்டுறவு அமைப்புகளை மேம்படுத்துதல், செயல்படாதவற்றை செயல்பட தயார் செய்தல், நீடித்த வளர்ச்சிக்கு கூட்டுறவுகளை மேம்படுத்துதல்,…
- சமூகக் கூட்டுறவுகளை மேம்படுத்துதல், சமூகப் பாதுகாப்பில் கூட்டுறவுகளின் பங்கு என ஆறு தலைப்புகளில் இந்த மாநாடு நடைபெற உள்ளது.
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷாவின் வழிகாட்டுதல்படி, முதன் முறையாக இத்தகைய மாநாடு நடைபெறுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1814894
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 144.54 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 91,361
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து, தற்போது 0.26 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.36 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,585 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,66,363 என அதிகரித்துள்ளது. கடந்த 24 மணி நேரத்தில் 16,764 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.34, இது கடந்த 88 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.89 ஆகும். இது கடந்த 47 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 67.78 கோடி கொவிட் பரிசோதனைகள் செய்யப்பட்டுள்ளன.
தில்லி, மஹாராஷ்ட்ரா, கேரளா, குஜராத், ராஜஸ்தான், ஆந்திரப் பிரதேசம் உள்ளிட்ட 19 மாநிலங்களில் கொவிட்-19- ன் உருமாறிய ஒமிக்ரான் தொற்று 1,270 பேரிடம் கண்டறியப்பட்டுள்ளது. இவர்களில் 374 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 450 பேருக்கும், தில்லியில் 320 பேருக்கும், தொற்று ஏற்பட்டு தில்லியில் 57 பேரும், மகாராஷ்டிராவில் 125 பேரும் குணமடைந்துள்ளனர். தமிழ்நாட்டில் 46 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 29 பேர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786462
பிரதமர் அலுவலகம்
மின்சார வாகனங்களின் எண்ணிக்கையை அதிகரிக்க மேற்கொண்ட தொடர் முயற்சிகளின் பயனாக நாடு முழுவதும் மின்சார வாகனங்களை தற்போது பார்க்க முடிகிறது: பிரதமர்
மின்சார வாகனங்களை பிரபலமடையச் செய்ய மத்திய அரசு மேற்கொண்ட தொடர் முயற்சிகளின் பயனாக நாடு முழுவதும் மின்சார வாகனங்களை தற்போது பார்க்க முடிகிறது என பிரதமர் திரு நரேந்திர மோடி தெரிவித்துள்ளார். மத்திய கனரகத் தொழில் துறை அமைச்சர் டாக்டர் மகேந்திர நாத் பாண்டே, வெளியிட்டுள்ள ட்விட்டர் பதிவில், ‘கரியமில வாயு வெளியேற்றத்தை முற்றிலும் குறைத்தல்’ என்ற தொலைநோக்குப் பார்வை என்ற அடிப்படையில் மின்சார வாகனங்களின் பயன்பாடு நாட்டில் அபரிமிதமாக அதிகரித்து வருவதாகக் குறிப்பிட்டுள்ளார்.
இதற்கு பதில் அளித்து பிரதமர் வெளியிட்டுள்ள ட்விட்டர் பதவில் தெரிவித்திருப்பதாவது:
“மிகவும் உத்வேகம் அளிக்கும் தகவல்! மின்சார வாகனங்களை பிரபலமடையச் செய்ய மத்திய அரசு மேற்கொண்ட தொடர்ச்சியான முயற்சிகளின் பயனாக தற்போது நாடு முழுவதும் மின்சார வாகனங்களைக் காணமுடிகிறது.
மத்திய அமைச்சரவை
இந்தியாவுக்கும் ஆஸ்திரேலியாவுக்கும் இடையே சிவில் விமானப் போக்குவரத்து பாதுகாப்பை மேம்படுத்தும் ஒத்துழைப்பு ஒப்பந்தத்துக்கு மத்திய அமைச்சரவை ஒப்புதல்
இந்தியாவுக்கும் ஆஸ்திரேலியாவுக்கும் இடையே சிவில் விமானப் போக்குவரத்து பாதுகாப்பை மேம்படுத்தும் புரிந்துணர்வு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்தப் புரிந்துணர்வு ஒப்பந்தம் காரணமாக இந்திய விமானப் போக்குவரத்து பாதுகாப்பு அதிகாரிகள் ஆஸ்திரேலிய விமானப் பாதுகாப்பு நிபுணத்துவத்தை பகிர்ந்துகொள்ள வாய்ப்பு ஏற்படுத்தி தருகிறது. இதனால் இந்திய விமானப் போக்குவரத்து பாதுகாப்பில் ஒட்டு மொத்த மேம்பாடு ஏற்படும்.
சர்வதேச விதிமுறைகளை கடைப்பிடிப்பதற்கான வழிவகைகளை இந்த ஒப்பந்தம் வழங்கும். இரு நாடுகளுக்கும் இடையே பாதுகாப்பு ஒத்துழைப்புத் துறையில் மேம்பாட்டை உறுதி செய்யும்.
விண்வெளித்துறை
ஜி.எஸ்.எல்.வி. மார்க் III செலுத்து வாகன தொடர் திட்டத்திற்கு அமைச்சரவை ஒப்புதல்
பத்து ஜி.எஸ்.எல்.வி. மார்க் III ராக்கெட்டுகள் கொண்ட திட்டத்தை ரூ. 4338.20 கோடி செலவில் தொடருவதற்கான நிதியை அளிக்க பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை ஒப்புதல் அளித்துள்ளது. பத்து ஜி.எஸ்.எல்.வி. மார்க் III செலுத்துவாகனத்தின் செலவுகள், அத்தியாவசிய வசதிகள் விரிவாக்கம், திட்ட நிர்வாகம் மற்றும் செலுத்தும் இய்க்கம் ஆகியவற்றின் செலவு இதில் அடங்கும்.
ஜி.எஸ்.எல்.வி. மார்க் III தொடர்ச்சி திட்டம் – முதல் கட்டம் என்பது நாட்டின் செயற்கைக் கோள் தொடர்புத் தேவைகளை எதிர்கொள்வதற்கு 4 டன் எடை கொண்ட தொடர்பு செயற்கைக் கோள்கள் செலுத்துவதற்கான செலுத்துவாகனமாகும்.
ஜி.எஸ்.எல்.வி. மார்க் III வாகனம் செயல்பாட்டுக்கு வருவதன் மூலம் 4 டன் எடை கொண்ட தொடர்பு செயற்கைக் கோள்களை விண்ணில் ஏவுவதற்கான செயல்திறனை நாட்டுக்கு அளிப்பதுடன், விண்வெளி உள்கட்டமைப்பில் நீடித்த தன்மையையும் வலிமையையும் அளிப்பதுடன், செயற்கைக் கோள்களை ஏவுவதற்கான வெளிநாடுகளை சார்ந்திருக்கும் நிலையை குறைக்கும்.
ஜி.எஸ்.எல்.வி. மார்க் III தொடர் திட்டம் – முதல் கட்டம் தொடர்பு செயற்கைக் கோள்கள் செலுத்துவதற்கான தேவைகளை எதிர்கொண்டு அதன் மூலம் கிராமப் புற தேவைகளுக்கான உயர் திறன் செயற்கைக் கோள்கள் தேவையை எதிர்கொள்ள உதவும். மேலும் இது டி.டீ.எச்., விசாட் மற்றும் தொலைக்காட்சி அலைவரிசைகளுக்கான டிரான்ஸ்பாண்டர்களை அதிகரிக்கவும் உதவும்.
ஜி.எஸ்.எல்.வி. மார்க் III தொடர் திட்டம் முதல் கட்டம் ஜி.எஸ்.எல்.வி. மார்க் III செலுத்து வாகன செயல்பாட்டின் முதல் கட்டமாக இருப்பதுடன் இதற்கு அளிக்கப்படும் ஒப்புதல் 2019 முதல் 2024 வரை செலுத்தப்படும் செயற்கைக் கோள் இயக்கங்களுக்கான தேவைகளை பூர்த்தி செய்யும்.
பின்னணி:
ஜி.எஸ்.எல்.வி. மார்க் III செலுத்து வாகனம் என்பது உள்நாட்டு செயற்கைக் கோள் செலுத்தும் திறனை எட்டுவதற்காக உருவாக்கப்பட்டது. இது 4 டன் வகை செயற்கைக் கோள்களை சுற்றுவட்டப் பாதையில் நிலை நிறுத்தும் திறன் கொண்டதாகும். இதன் முதல் பரிசோதனை வாகனம் 2014ல் நிறைவேற்றப்பட்டு உருவாக்க செலுத்து வாகனம் 2017ல் நிறைவு செய்யப்பட்டது. இரண்டாவது உருவாக்க செலுத்து வாகனம் 2018-19 இரண்டாவது காலாண்டில் நிறைவடையும். முதல் கட்ட தொடர் திட்டம் 4 டன் வகை தொடர்பு செயற்கைக் கோள்களை விண்ணூக்கு அனுப்புவதை சாத்தியமாக்கும். ஜி.எஸ்.எல்.வி. மார்க் III 4 டன் தொடர்பு செயற்கைக் கோள்கள் செலுத்துவதற்கான குறைந்த் செலவு வாகனமாக இருக்கும். இதன் மூலம் நாட்டின் தேவைகள் பூர்த்தி செய்யப்படுவதுடன், செயற்கை கோள் செலுத்தும் சேவைகளுக்கு சர்வதேச அளவில் வர்த்தக வாய்ப்புக்களை உருவாக்கும்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
ஒரே சுகாதார தேசிய இயக்கத்தின் கீழ் "கால்நடைப் பெருந்தொற்று தடுப்புத் தயார் நிலை முன்னெடுப்பை” மத்திய மீன்வளம், கால்நடை பராமரிப்பு, பால்வளத்துறை அமைச்சர் திரு பர்ஷோத்தம் ரூபாலா நாளை தொடங்கிவைக்கிறார்
ஒரே சுகாதார தேசிய இயக்கத்தின் கீழ் கால்நடைப் பெருந்தொற்று தடுப்புத் தயார் நிலை முன்னெடுப்பு மற்றும் உலக வங்கி நிதியுதவியுடன் ஒரே சுகாதாரத்திற்கான கால்நடை சுகாதார ஆதரவு திட்டத்தை மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா நாளை  புதுதில்லியில் தொடங்கிவைக்கிறார்.
இத்திட்டம் 5 மாநிலங்களில் 151 மாவட்டங்களில் அமல்படுத்தப்படவுள்ளது. கால்நடை சுகாதாரம் மற்றும் நோய்த் தடுப்பு மேலாண்மையில் ஈடுபட்டுள்ளவர்களின் திறன் மேம்பாட்டை இது நோக்கமாகக் கொண்டுள்ளது.
75 மாவட்டங்கள் அல்லது பிராந்தியங்களில் உள்ள ஆய்வகங்களை மேம்படுத்துதல், 300 கால்நடை மருத்துவமனைகளை மேம்படுத்துதல், 9000 கால்நடை மருத்துவ உதவிப் பணியாளர்களுக்கும், கால்நடை மருத்துவத்துறையில் உள்ள 5500 பேருக்கும் பயிற்சி அளித்தல் ஆகியவற்றை இத்திட்டம் இலக்காகக் கொண்டுள்ளது. மத்திய அரசின் ரூ.1,228.70 கோடி நிதியுதவியுடன் 5 ஆண்டுகளுக்கு இத்திட்டம் செயல்படுத்தப்படவுள்ளது.
குடியரசுத் துணைத் தலைவர் செயலகம்
குடியரசு துணைத்தலைவர் மே 21-22ம் தேதிகளில் கேரளா பயணம்
குடியரசு துணைத்தலைவர் ஜெக்தீப் தன்கர் மே 21-22ம் தேதிகளில் கேரளாவுக்கு சுற்றுப் பயணம் மேற்கொள்கிறார். இந்தப் பயணத்தின் போது மே 21ம் தேதி திருவனந்தபுரத்தில் உள்ள ஸ்ரீ பத்மநாபசுவாமி கோயிலில் வழிபாடு நடத்துகிறார்.
மே 22ம் தேதி திருவனந்தபுரத்தில் நடைபெறும் நிகழ்ச்சியில் கேரள சட்டப்பேரவையின் வெள்ளிவிழாக் கொண்டாட்டத்தைத் தொடங்கி வைத்து குடியரசு துணைத்தலைவர் ஜெக்தீப் தன்கர் உரையாற்றுகிறார். இந்த விழாவில், கேரள சட்டமன்றத்தின் சர்வதேச புத்தகத் திருவிழா -2023ன் விழா மலரை வெளியிடுகிறார். கேரள சட்டப்பேரவைக் கட்டிடம் 1998-ம் ஆண்டு மே 22-ம் தேதி முன்னாள் குடியரசுத்தலைவர் மறைந்த திரு கே ஆர் நாராயணன் அவர்களால் தொடங்கி வைக்கப்பட்டது நினைவுகூரத்தக்கது.
இதைத் தொடர்ந்து, கண்ணூர் எழிமலாவில் உள்ள இந்திய கடற்படை அகாடமிக்கு செல்லும் குடியரசு துணைத்தலைவர், அங்கு கடற்படை அதிகாரிகளுடன் கலந்துரையாடுகிறார். இதன் மூலம், இந்த கடற்படை அகாடமிக்கு பயணம் செய்யும் முதல் குடியரசு துணைத்தலைவர் என்ற பெருமை திரு ஜெக்தீப் தன்கருக்கு கிடைக்கிறது.
கண்ணூர் பயணத்தின் போது, தம்முடைய ஆசிரியர் ரத்னா நாயரை தலசேரியில் உள்ள அவரது இல்லத்தில் குடியரசு துணைத்தலைவர் சந்தித்து மரியாதை செலுத்துகிறார்.
சித்தூர்கரில் உள்ள சைனிக் பள்ளியில் திரு ஜெக்தீப் தன்கர் படித்த காலத்தில், அவருக்கு ரத்னா நாயர் பாடம் கற்பித்தது குறிப்பிடத்தக்கது.
ரசாயனம் மற்றும் உரங்கள் அமைச்சகம்
மருந்துத் துறையில் ஜி.எஸ்.டி. நல்ல தாக்கத்தை உருவாக்கியுள்ளது: மன்சுக் மண்டாவியா
மருந்துத் துறையில் ஜி.எஸ்.டி. பெருமளவில் நல்ல தாக்கத்தை உருவாக்கியுள்ளது என்று மத்திய சாலைப் போக்குவரத்து, நெடுஞ்சாலை, கப்பல், ரசாயனம் மற்றும் உரங்கள் துறை இணையமைச்சர் திரு. மன்சுக் மண்டாவியா இன்று தெரிவித்தார். இந்தியாவின் அனைத்து குடிமக்களுக்கும் சுகாதாரப் பாதுகாப்பை உறுதி செய்யும் பிரதமர் திரு. நரேந்திர மோடியின் தொலைநோக்குப் பார்வையை நனவாக்கும் வகையில் மத்திய ரசாயன மற்றும் உரங்கள் அமைச்சகம் அனைவரும், சிக்கன விலையில் தரமான மருந்துகளை வாங்கும் வகையில் பல்வேறு நடவடிக்கைகளை எடுத்துள்ளது என்று அமைச்சர் கூறினார்.
சரக்கு மற்றும் சேவை வரி அமலாக்கத்திற்குப் பிறகு மருந்து துறை நல்ல முன்னேற்றத்தை அடைந்துள்ளது என்று கூறிய அமைச்சர், 31.05.2017 தரவின்படி, மருந்து துறையின் ஆண்டு பணப்புழக்கம் ரூ.1,14,231 கோடியாக இருந்தது. ஜி.எஸ்.டி. அமலாக்கத்திற்கு பிறகு 31.05.2018 நிலவரப்படி இது 6% வளர்ச்சியடைந்து ரூ.1,31,312 ஆக உயர்ந்துள்ளது என்று அமைச்சர் கூறினார். 2016-17 ஆம் ஆண்டு மருந்துத் துறையின் ஏற்றுமதி ரூ.2,75,852 ஆக இருந்தது. ஜி.எஸ்.டி. அமலாக்கத்திற்குப் பிறகு இது 10% உயர்ந்து ரூ. 3,03,526 கோடியாக அதிகரித்துள்ளது. இது மேலும் 12சதவீதமாக உயரும் என்று எதிர்பார்க்கப்படுகிறது என்று அமைச்சர் கூறினார்.
மேலும், மருந்துகளுக்கான ஒப்பந்தம் ஜி.எஸ்.டி.க்கு முன்பு 7857 ஆக இருந்தது. இது ஜி.எஸ்.டி. அமலாக்கத்திற்குப் பிறகு 10,446 ஆக உயர்ந்துள்ளது என்றும் அமைச்சர் தெரிவித்தார்.
அமைச்சர் திரு. மண்டாவியாவின் உரையை https://twitter.com/PIB_India/status/1062959763669962752 - ல் காணலாம்